Transliteration: i-na 75 ku-ta-ni ša en-na-sú-in ša i-na a-lim(ki) a-na lá-ta-a ip-qí-du-ni ŠÀ.BA 6 ku-ta-ni i-na tí-me-el-ki-a e-zi-ib ší-tí TÚG.ḪI.A 69 ku-ta-ni ša en-na-sú-in 3 ku-ta-nu ša kà-ṣa-ri-im ŠU.NÍGIN 72 ku-ta-nu ša en-na-sú-in a-na É.GAL-lim e-ru-bu 3.5 TÚG.ḪI.A ù 1.5 GÍN KÙ.BABBAR ni-is-ḫa-tum ik-šu-sú 7 TÚG.ḪI.A ša ší-mì-im ik-šu-sú 1.75 GÍN KÙ.BABBAR i-na-pu-lu-šum ší-tí TÚG.ḪI.A 61.5 TÚG.ḪI-tù-šu iz-ku-ú-nim ŠÀ.BA 3 TÚG.ḪI.A kà-ṣa-ru-um il₅-qé 5.5 TÚG.ḪI.A en-nam-a-šur i-na-pá-al 4 TÚG.ḪI.A É kà-ri-im i-na-pu-lu-šum ší-tí TÚG.ḪI-tí-šu 49 ku-ta-ni a-na im-dí-lim lá-qé-pì-im ù ṣí-lu-uš-da-ga-an a-na ša ki-ma i-ku-pì-a áp-qí-id
Translation: Of the 75 kutānus belonging to Enna-Suen that they entrusted to Lataya in the City, thereof he left 6 kutānus in Timelkiya.